קרן קונראד אדנאואר

קרן קונרד אדנאואר (בגרמנית: Konrad-Adenauer-Stiftung e.V.) היא קרן גרמנית ללא כוונת רווח, המשלבת את עבודתן של מכוני מחקר מקומיים ובין-לאומיים עם חינוך פוליטי בגרמניה וקידום דיאלוג והחלפת רעיונות במדינות העולם. הקרן פועלת בשיתוף פעולה בין-לאומי למעלה מחצי מאה, ומשרדיה פרושים במדינות רבות ברחבי העולם. היא ארגון פוליטי הקרוב למפלגת האיחוד הנוצרי־דמוקרטי (CDU) בגרמניה. יושב הראש הנוכחי של הקרן הוא פרופ׳ נורברט למרט, נשיא הבונדסטאג לשעבר. הקרן חברה ב־Wilfried Martens Centre for European Studies , מכון המחקר הרשמי של מפלגת ה־EPP (מפלגת העם האירופית). מטרותיה העיקריות הן קידום הדמוקרטיה, חיזוק שלטון החוק ופיתוח כלכלת שוק חברתית. בנוסף, הקרן תומכת בדיאלוג בין גרמניה למדינות אחרות, במיוחד בתחומי מדיניות החוץ והביטחון ובנושאי דיאלוג בין־תרבותי ובין־דתי. הקרן עובדת בחו"ל עם מוסדות מדינה, מפלגות, גופים אקדמיים וארגוני חברה אזרחית, במטרה להעמיק שיתופי פעולה אזוריים ובין-לאומיים. מוסדות לצד המטה המרכזי שלה בגרמניה (ברלין), מפעילה הקרן שני מרכזי חינוך, שמונה־עשר פורומי חינוך, אקדמיה ומרכז כנסים בין-לאומי. הקרן מורכבת משישה אגפים: מרכז השירותים: מארגן דיונים, כנסים, מפגשים ותערוכות במטרה לנתח סוגיות פוליטיות וחברתיות. האגף גם אחראי לניהול הקרן. שירותים מחקריים / הארכיון למדיניות דמוקרטית־נוצרית: הארכיון חוקר ומתעד את ההתפתחות ההיסטורית של המדיניות הדמוקרטית־נוצרית. שיתוף פעולה אירופי ובין-לאומי: האגף עוסק במדיניות בין-לאומית – באמצעות יותר מ־200 פרויקטים בכ־120 מדינות בעולם. ניתוח וייעוץ: האגף מפתח המלצות מדיניות ורעיונות לפתרון בעיות בתחומים שונים – מחקלאות ובריאות ועד למדיניות ביטחון. חינוך פוליטי: האגף שם במרכז את המעורבות האזרחית ומקדם חינוך פוליטי באמצעות תוכניות, פרויקטים וסמינרים. קידום מצוינות ותרבות: האגף מלווה כ־2,000 סטודנטים ברחבי העולם, המקבלים תמיכה כספית ורעיונית. במועצת המנהלים של הקרן מכהנים, לצד היושב ראש, 22 חברים נוספים. בנוסף קיימים 55 חברי חבר נאמנים המפקחים על עבודת הקרן. קונראד אדנאואר קונראד אדנאואר (1876–1967), ממקימי המפלגה והקנצלר הראשון של הרפובליקה הגרמנית הפדרלית לאחר מלחמת העולם השנייה, שילב את המסורות החברתיות המושפעות מהנצרות עם המסורות הפוליטיות השמרנית והליברלית. שמו של אדנאואר נקשר בשיקומה של גרמניה כמדינה דמוקרטית, בהנהגת מדיניות חוץ יציבה הנשענת על אירופה ועל הקהילייה הטרנסאטלנטית ובשאיפה לכלכלת שוק חברתית, שיטה כלכלית שאדנאואר נחשב למייסדה. בשנת 1960 נפגש אדנאואר עם דוד בן-גוריון ויחדיו הם הניחו את היסודות לכינון היחסים הדיפלומטיים בין גרמניה לישראל ולשיתוף הפעולה העתידי ביניהן. מימון כמו הקרנות של המפלגות הגרמניות האחרות, קרן אדנאואר ממומנת בעיקר על ידי ממשלת גרמניה וממשלות המדינות הפדרליות. 99% מהתקציב – כספי ציבור 0.8% – דמי השתתפות והכנסות נוספות 0.2% – תרומות והכנסות מקרנות פרסים הקרן מעניקה פרסים בתחומים שונים: פרס למערכות עיתונים מקומיים בגרמניה – מאחד החשובים במדינה פרס ספרות לקידום חירות האדם וכבודו פרס "כלכלת השוק החברתית" – לאישים הפועלים לשימור המודל פרס במסגרת תחרות נוער ארצית נגד אנטישמיות, ימין קיצוני ושנאת זרים דירוגים הקרן נכללת בדירוגים של Think Tanks and Civil Societies Program (TTCSP) של אוניברסיטת פנסילבניה. ב־2019 דורגה הקרן בין היתר: מקום 15 בעולם בין 10 הטובות במערב אירופה בעלת "הרשת הטובה ביותר" מכון המחקר המוביל המזוהה עם מפלגה פוליטית קרן קונראד אדנאואר בישראל הקרן פעילה בישראל מאז 1982 ומשרדיה בירושלים. מנהל המשרד מאז אוגוסט 2024 הוא ד״ר מיכאל רימל. הקרן יוזמת ומקדמת דיאלוג בשלל תחומים, פועלת להציג תמונה אמינה של ישראל בפני הציבור הגרמני והאירופי, ומשתפת פעולה עם מוסדות רבים – בהם המכון הישראלי לדמוקרטיה, משרדי ממשלה, ארגונים ואוניברסיטאות. תחומי הפעילות המרכזיים: העמקת היחסים ישראל–גרמניה וקידום קשרי ישראל–אירופה קידום דיאלוג אזורי להתמודדות עם סכסוכים חיזוק ערכים דמוקרטיים, חברה אזרחית ושלטון החוק קידום כלכלת שוק חברתית דוגמה: הקרן מקיימת תוכניות דיאלוג בין ישראלים, פלסטינים וירדנים – פוליטיקאים, אנשי ציבור, יזמים ועיתונאים – למציאת פתרונות מעשיים לבעיות יומיומיות הנובעות מהסכסוך. היא גם מקדמת שיח בין־דתי, חילופי סטודנטים ופרויקטים משותפים עם אוניברסיטאות. אחד הפרויקטים הבולטים: תוכנית משותפת עם אוניברסיטת בן-גוריון בבאר שבע, המאפשרת לצעירים בדואים גישה להשכלה גבוהה. בנוסף מפעילה הקרן תוכניות רבות לקידום שוויון לנשים, זכויות אדם ופתרון סכסוכים בדרכי שלום. קישורים חיצוניים קרן קונראד אדנאואר, ברשת החברתית פייסבוק קרן קונראד אדנאואר, ברשת החברתית X (טוויטר) קרן קונראד אדנאואר, ברשת החברתית אינסטגרם קרן קונראד אדנאואר, ברשת החברתית טיקטוק קרן קונראד אדנאואר, ברשת החברתית LinkedIn קרן קונראד אדנאואר, סרטונים בערוץ היוטיוב קרן קונראד אדנאואר, ערוץ באתר Twitch.tv אתר קאס: https://www.kas.de ארכיון הספרייה הלאומית של ישראל: https://www.nli.org.il/he/a-topic/987007284678505171 פייסבוק קאס: https://www.facebook.com/kasfb טוויטר קאס: https://x.com/KASonline אינסטגרם של קאס: https://www.instagram.com/onlinekas טיקטוק קאס: https://www.tiktok.com/@onlinekas לינקדאין קאס: https://de.linkedin.com/company/konrad-adenauer-stiftung יוטיוב קאס: https://www.youtube.com/c/onlinekas טוויץ' קאס: https://www.twitch.tv/konradadenauerstiftung אתר קאס ישראל: https://www.kas.de/de/web/israel/home פייסבוק קאס ישראל: https://www.facebook.com/KonradAdenauerIsrael אינסטגרם קאס ישראל: https://www.instagram.com/kas.israel לינקדאין קאס ישראל: https://il.linkedin.com/company/konrad-adenauer-stiftung-israel הערות שוליים